Zápisnica č. 7/2018

**z verejného zasadnutia obecného zastupiteľstva konaného**

**dňa 25. júla 2018 o 15,00 hod. na Obecnom úrade v Dolnom Hričove**

|  |  |
| --- | --- |
| **Prítomní:** | |
| *Starosta obce*:  *Zástupca starostu:* | Ing. Peter Zelník  Pavol Ballay (do 14. bodu programu – aj na 14. bode) |
| *Poslanci OZ*: | Ján Hrazdíra  Štefan Hôrečný (od 9. bodu programu)  Marián Medzihorský  Bibiána Odváhová  Marta Rašovcová  Ing. Jozef Vršanský |
| Ospravedlnení:Zamestnanci OcÚ: | Ing. Michal Ballay, PhD.  prof. Dr. Ing. Martin Decký  Ing. Simona Smolková |
| *Hlavný kontrolór obce:* | Mária Rapánová |
| *Hostia:* | podľa prezenčnej listiny |

## K bodu 1:

**Otvorenie rokovania, potvrdenie jeho uznášaniaschopnosti a schválenie programu**

Verejné zasadnutie Obecného zastupiteľstva v Dolnom Hričove („ďalej aj OZ“) otvoril a viedol starosta obce, Ing. Peter Zelník. Privítal všetkých prítomných.

Ing. Peter Zelník, starosta obce, skonštatoval, že zasadnutie sa koná v súlade so zákonom číslo 369/1990 Zb. o obecnom zriadení v znení neskorších predpisov. Z celkového počtu 9 poslancov bolo prítomných 6 poslancov, čím bolo OZ uznášaniaschopné. Rokovanie sa riadilo nasledujúcim programom:

1. Otvorenie rokovania, potvrdenie jeho uznášaniaschopnosti a schválenie programu
2. Určenie zapisovateľa a overovateľov zápisnice
3. Schválenie zápisnice z predchádzajúceho zasadnutia
4. Kontrola plnenia prijatých uznesení
5. Rozpočet r. 2018 – 6. a 7. zmena
6. Konsolidovaná výročná správa obce Dolný Hričov za rok 2017
7. Schválenie Štatútu obce Dolný Hričov
8. Schválenie Rokovacieho poriadku Obecného zastupiteľstva v Dolnom Hričove
9. Návrh VZN obce Dolný Hričov č. 2/2018 o správnych poplatkoch na území obce Dolný Hričov
10. Návrh VZN obce Dolný Hričov č. 3/2018 o miestnom poplatku za rozvoj
11. Pridelenie 3-izbového bytu v bytovom dome 16 b. j. na ul. Školská
12. Správa o kontrolnej činnosti hlavného kontrolóra za 1. polrok 2018 – ŠK Dolný Hričov
13. Schválenie vypracovania Geometrického plánu na určenie vlastníckych práv k nehnuteľnostiam parc. KN-E č. 412/3, 772/3, parc. KN-C č. 944, 947/3 v k. ú. Dolný Hričov
14. Schválenie vypracovania Geometrického plánu na oddelenie pozemkov parc. KN – C č. 149/1,4,5,6,7 v k. ú. Peklina
15. Schválenie Zmluvy o spoločnom financovaní a o vzájomných právach a povinnostiach pri úprave štátnej cesty III/2090 – Severoslovenské vodárne a kanalizácie, a. s.
16. Schválenie úväzku starostu obce na volebné obdobie 2018 – 2022
17. Schválenie počtu poslancov Obecného zastupiteľstva obce Dolný Hričov a volebných obvodov na volebné obdobie 2018 – 2022
18. Žiadosť o predaj obecných pozemkov – parc. KN-C č. 1232/31, 1258/5 v k. ú. Dolný Hričov – Ing. Jozef Vršanský
19. Žiadosť o zmenu termínu prenájmu Športového areálu v Dolnom Hričove na termín 07. 09. 2018 – 09. 09. 2018 – SiriuS-STAR, o. z.
20. Informácie starostu obce
21. Informácie zástupcu starostu, hlavného kontrolóra, poslancov a predsedov komisií
22. Diskusia
23. Rekapitulácia prijatých uznesení
24. Záver

**Uznesenie č. 88/2018**

*Obecné zastupiteľstvo v Dolnom Hričove*

*schvaľuje:*

*program zasadnutia obecného zastupiteľstva.*

|  |  |
| --- | --- |
| Prítomní poslanci (menovite): | 6 poslancov – Pavol Ballay, Ján Hrazdíra, Marián Medzihorský, Bibiána Odváhová, Marta Rašovcová, Ing. Jozef Vršanský |
| Ospravedlnení poslanci (menovite): | 3 poslanci – Ing. Michal Ballay, PhD., prof. Dr. Ing. Martin Decký, Štefan Hôrečný |
| Hlasovali za (menovite): | 6 poslancov – Pavol Ballay, Ján Hrazdíra, Marián Medzihorský, Bibiána Odváhová, Marta Rašovcová, Ing. Jozef Vršanský |
| proti (menovite): | 0 poslancov |
| zdržali sa (menovite): | 0 poslancov |

## K bodu 2:

**Určenie zapisovateľa a overovateľov zápisu**

Za zapisovateľku určil starosta obce, Ing. Peter Zelník, pracovníčku obecného úradu Ing. Simonu Smolkovú, za overovateľov poslancov OZ p. Jána Hrazdíru a p. Bibiánu Odváhovú.

**Uznesenie č. 89/2018**

*Obecné zastupiteľstvo v Dolnom Hričove*

*schvaľuje:*

*zapisovateľku Ing. Simonu Smolkovú a overovateľov zápisnice poslancov obecného zastupiteľstva p. Jána Hrazdíru a p. Bibiánu Odváhovú.*

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| |  |  | | --- | --- | | Prítomní poslanci (menovite): | 6 poslancov – Pavol Ballay, Ján Hrazdíra, Marián Medzihorský, Bibiána Odváhová, Marta Rašovcová, Ing. Jozef Vršanský | | Ospravedlnení poslanci (menovite): | 3 poslanci – Ing. Michal Ballay, PhD., prof. Dr. Ing. Martin Decký, Štefan Hôrečný | | Hlasovali za (menovite): | 6 poslancov – Pavol Ballay, Ján Hrazdíra, Marián Medzihorský, Bibiána Odváhová, Marta Rašovcová, Ing. Jozef Vršanský | | proti (menovite): | 0 poslancov | | zdržali sa (menovite): | 0 poslancov | |  |

**K bodu 3:**

**Schválenie zápisnice z predchádzajúceho zasadnutia**

Poslancom obecného zastupiteľstva bola predložená zápisnica č. 6/2018 zo dňa 13. júna 2018. K zápisnici z obecného zastupiteľstva neboli z radov poslancov vznesené žiadne pozmeňujúce a doplňujúce návrhy.

## K bodu 4:

**Kontrola plnenia prijatých uznesení**

Poslancom OZ bolo predložené písomné vyhotovenie uznesení č. 71 - 87/2018 z verejného zasadnutia obecného zastupiteľstva konaného dňa 13. júna 2018. Z radov poslancov neboli prednesené žiadne pozmeňujúce a doplňujúce návrhy.

|  |  |
| --- | --- |
| **Uznesenie č. 91/2018**  *Obecné zastupiteľstvo v Dolnom Hričove*  *berie na vedomie:*  *vyhodnotenie plnenia uznesení č. 71 - 87/2018 z verejného zasadnutia obecného zastupiteľstva konaného dňa 13. júna 2018.* |  |

**K bodu 5:**

**Rozpočet r. 2018 – 6. a 7. zmena**

P. Rudolfa Sládková, pracovníčka OcÚ, predniesla návrh Finančného rozpočtu r. 2018 + 6. a 7. zmenu aj ZŠ s MŠ Dolný Hričov.

**Uznesenie č. 92/2018**

*Obecné zastupiteľstvo v Dolnom Hričove*

*berie na vedomie:*

*rozpočet rok 2018 – 6. zmenu.*

|  |
| --- |
|  |

**Uznesenie č. 93/2018**

*Obecné zastupiteľstvo v Dolnom Hričove*

*schvaľuje:*

*rozpočet rok 2018 – 7. zmenu.*

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| |  |  | | --- | --- | | Prítomní poslanci (menovite): | 6 poslancov – Pavol Ballay, Ján Hrazdíra, Marián Medzihorský, Bibiána Odváhová, Marta Rašovcová, Ing. Jozef Vršanský | | Ospravedlnení poslanci (menovite): | 3 poslanci – Ing. Michal Ballay, PhD., prof. Dr. Ing. Martin Decký, Štefan Hôrečný | | Hlasovali za (menovite): | 6 poslancov – Pavol Ballay, Ján Hrazdíra, Marián Medzihorský, Bibiána Odváhová, Marta Rašovcová, Ing. Jozef Vršanský | | proti (menovite): | 0 poslancov | | zdržali sa (menovite): | 0 poslancov | |  |

**K bodu 6:**

**Konsolidovaná výročná správa obce Dolný Hričov za rok 2017**

P. Rudolfa Sládková, pracovníčka OcÚ, informovala, že Konsolidovanú výročnú správu obce Dolný Hričov za rok 2017 vypracovala v spolupráci s Ing. Annou Mičákovou, ktorá bola zamestnaná na obecnom úrade v rámci spolupráce s Úradom práce, sociálnych vecí a rodiny Žilina. Konsolidovaná výročná správa obce Dolný Hričov obsahuje zaujímavé informácie z roku 2017 – úvodné slovo starostu, identifikačné údaje, organizačnú štruktúru obce, poslanie, vízie, ciele, základnú charakteristiku konsolidovaného celku, plnenie úloh obce, informácie o vývoji obce z pohľadu rozpočtovníctva, účtovníctva za konsolidovaný celok, hospodársky výsledok za rok 2017 – vývoj nákladov a výnosov a iné dôležité informácie.

**Uznesenie č. 94/2018**

*Obecné zastupiteľstvo v Dolnom Hričove*

*berie na vedomie:*

*Konsolidovanú výročnú správu obce Dolný Hričov za rok 2017.*

**K bodu 7:**

**Schválenie Štatútu obce Dolný Hričov**

P. Rudolfa Sládková, pracovníčka OcÚ, informovala, že dňa 09. 03. 2018 bol v Zbierke zákonov SR vyhlásený zákon č. 70/2018 Z. z., ktorým sa mení a dopĺňa zákon SNR č. 369/1990 Zb. o obecnom zriadení v znení neskorších predpisov. Novela zákona č. 369/1990 Zb. o obecnom zriadení v znení neskorších predpisov nadobudla účinnosť dňa 01. 04. 2018. Vzhľadom na novelu zákona musel byť doterajší štatút obce doplnený o mnohé zmeny o obecnom zriadení.

**Uznesenie č. 95/2018**

*Obecné zastupiteľstvo v Dolnom Hričove po prerokovaní predmetu návrhu*

*schvaľuje:*

*Štatút obce Dolný Hričov.*

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| |  |  | | --- | --- | | Prítomní poslanci (menovite): | 6 poslancov – Pavol Ballay, Ján Hrazdíra, Marián Medzihorský, Bibiána Odváhová, Marta Rašovcová, Ing. Jozef Vršanský | | Ospravedlnení poslanci (menovite): | 3 poslanci – Ing. Michal Ballay, PhD., prof. Dr. Ing. Martin Decký, Štefan Hôrečný | | Hlasovali za (menovite): | 6 poslancov – Pavol Ballay, Ján Hrazdíra, Marián Medzihorský, Bibiána Odváhová, Marta Rašovcová, Ing. Jozef Vršanský | | proti (menovite): | 0 poslancov | | zdržali sa (menovite): | 0 poslancov | |  |  |

**K bodu 8:**

**Schválenie Rokovacieho poriadku Obecného zastupiteľstva v Dolnom Hričove**

P. Rudolfa Sládková, pracovníčka OcÚ, informovala, že od 01. 04. 2018 je účinná novela zákona č. 369/1990 Zb. o obecnom zriadení v znení neskorších predpisov. Novela priniesla niekoľko zaujímavých a dôležitých zmien. Súčasťou návrhu novely zákona o obecnom zriadení bol zámer zníženia počtu poslancov obecného zastupiteľstva. Tento zámer napokon neprešiel a tak počet poslancov zostal nezmenený. Vzhľadom na novelu zákona o obecnom zriadení, ktorá sa dotkla viacerých bodov rokovacieho poriadku, musel byť vypracovaný nový Rokovací poriadok Obecného zastupiteľstva v Dolnom Hričove.

**Uznesenie č. 96/2018**

*Obecné zastupiteľstvo v Dolnom Hričove*

*schvaľuje:*

*Rokovací poriadok Obecného zastupiteľstva v Dolnom Hričove.*

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| |  |  | | --- | --- | | Prítomní poslanci (menovite): | 6 poslancov – Pavol Ballay, Ján Hrazdíra, Marián Medzihorský, Bibiána Odváhová, Marta Rašovcová, Ing. Jozef Vršanský | | Ospravedlnení poslanci (menovite): | 3 poslanci – Ing. Michal Ballay, PhD., prof. Dr. Ing. Martin Decký, Štefan Hôrečný | | Hlasovali za (menovite): | 6 poslancov – Pavol Ballay, Ján Hrazdíra, Marián Medzihorský, Bibiána Odváhová, Marta Rašovcová, Ing. Jozef Vršanský | | proti (menovite): | 0 poslancov | | zdržali sa (menovite): | 0 poslancov | |  |  |

**K bodu 9:**

**Návrh VZN obce Dolný Hričov č. 2/2018 o správnych poplatkoch na území obce Dolný Hričov**

Mgr. Danka Kramarová, pracovníčka OcÚ, informovala prítomných o zmenách VZN obce Dolný Hričov č. 1/2013 o správnych poplatkoch a iných poplatkoch na území obce Dolný Hričov, ktoré boli premietnuté do návrhu VZN obce Dolný Hričov č. 2/2018 o správnych poplatkoch na území obce Dolný Hričov.

Návrh VZN obce Dolný Hričov č. 2/2018 o správnych poplatkoch na území obce Dolný Hričov bude zverejnený na úradnej tabuli obce a na internetovej stránke obce v termíne od 26. 07. 2018 do 10. 08. 2018 (15 kalendárnych dní) na pripomienkovanie.

**Uznesenie č. 97/2018**

*Obecné zastupiteľstvo v Dolnom Hričove*

*berie na vedomie:*

*návrh VZN obce Dolný Hričov č. 2/2018 o správnych poplatkoch na území obce Dolný Hričov.*

**K bodu 10:**

**Návrh VZN obce Dolný Hričov č. 3/2018 o miestnom poplatku za rozvoj**

Mgr. Danka Kramarová, pracovníčka OcÚ, informovala prítomných o návrhu VZN obce Dolný Hričov č. 3/2018 o miestnom poplatku za rozvoj, v ktorom by boli od poplatku za rozvoj oslobodené stavby na bývanie a ostatné stavby.

Návrh VZN obce Dolný Hričov č. 3/2018 o miestnom poplatku za rozvoj bude zverejnený na úradnej tabuli obce a na internetovej stránke obce v termíne od 26. 07. 2018 do 10. 08. 2018 (15 kalendárnych dní) na pripomienkovanie.

**Uznesenie č. 98/2018**

*Obecné zastupiteľstvo v Dolnom Hričove*

*berie na vedomie:*

*návrh VZN obce Dolný Hričov č. 3/2018 o miestnom poplatku za rozvoj.*

**K bodu 11**

**Pridelenie 3-izbového bytu v bytovom dome 16 b. j. na ul. Školská**

P. Štefan Hôrečný, predseda Komisie pre sociálne, zdravotné a bytové otázky, informoval prítomných poslancov, že na základe vypovedania zmluvy o nájme bytu nájomcami – p. Petrom Bezákom a p. Janou Bezákovou na trojizbový nájomný byt v bytovom dome 16 b. j., vchod A, na ul. Školská boli vyzvaní 18 žiadatelia o pridelenie trojizbového bytu, aby v termíne do 22. 06. 2018 do 12,30 hod. doručili na Obecný úrad v Dolnom Hričove požadované doklady, t. j. vyplnený dotazník a doklady preukazujúce príjem všetkých spolu posudzovaných osôb. Tieto doklady predložilo 5 žiadateľov.

Komisia po preštudovaní jednotlivých žiadostí odporučila podľa naliehavosti pridelenie bytu nasledovne:

1. Boris Sládeček, 2. Ivana Formánková, 3. Rastislav Hrošovský, 4. Michaela Bellušová, Andrea Škutová.

Ing. Peter Zelník, starosta obce, upozornil prítomných, že prideľovanie nájomných bytov sa riadi podľa VZN obce Dolný Hričov č. 2/2016 o podmienkach a kritériách prideľovania bytov v bytových domoch v obci Dolný Hričov. O pridelení bytu rozhoduje obecné zastupiteľstvo tajným hlasovaním. Pri rozhodovaní o pridelení bytu sa prihliada na kritériá, ktoré sú uvedené v § 4, ods. 7 VZN obce Dolný Hričov č. 2/2016 o podmienkach a kritériách prideľovania bytov v bytových domoch v obci Dolný Hričov a na odporúčané poradie uchádzačov, ktoré prehodnotila Komisia pre sociálne, zdravotné a bytové otázky.

Ing. Peter Zelník, starosta obce, určil predsedu a členov komisie pre sčítanie a vyhodnotenie tajného hlasovania pridelenia bytu nasledovne: Mária Rapánová – predseda, Štefan Hôrečný – člen, Marta Rašovcová – člen.

Následne prebehlo tajné hlasovanie, ktorého sa zúčastnilo 7 prítomných poslancov. Komisia spočítala jednotlivé hlasy. Výsledok tajného hlasovania:

Mgr. Andrea Škutová – 4 hlasy, Boris Sládeček – 2 hlasy, Ivana Formánková – 1 hlas, Rastislav Hrošovský – 0 hlasov, Michaela Bellušová – 0 hlasov.

Na základe výsledkov tajného hlasovania bol byt pridelený Mgr. Andrei Škutovej.

**Uznesenie č. 99/2018**

*Obecné zastupiteľstvo v Dolnom Hričove*

*schvaľuje:*

*komisiu pre sčítanie a vyhodnotenie tajného hlasovania pridelenia bytu v zložení: Mária Rapánová – predseda, Štefan Hôrečný – člen, Marta Rašovcová – člen.*

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| |  |  | | --- | --- | | Prítomní poslanci (menovite): | 7 poslancov – Pavol Ballay, Štefan Hôrečný, Ján Hrazdíra, Marián Medzihorský, Bibiána Odváhová, Marta Rašovcová, Ing. Jozef Vršanský | | Ospravedlnení poslanci (menovite): | 2 poslanci – Ing. Michal Ballay, PhD., prof. Dr. Ing. Martin Decký | | Hlasovali za (menovite): | 7 poslancov – Pavol Ballay, Štefan Hôrečný, Ján Hrazdíra, Marián Medzihorský, Bibiána Odváhová, Marta Rašovcová, Ing. Jozef Vršanský | | proti (menovite): | 0 poslancov | | zdržali sa (menovite): | 0 poslancov | |  |  |

**Uznesenie č. 100/2018**

*Obecné zastupiteľstvo v Dolnom Hričove*

*berie na vedomie:*

*výsledok tajného hlasovania pridelenia 3 – izbového bytu v bytovom dome „16. b. j., ul. Školská, Dolný Hričov“ v poradí: Mgr. Andrea Škutová – 4 hlasy, Boris Sládeček – 2 hlasy, Ivana Formánková – 1 hlas, Rastislav Hrošovský – 0 hlasov, Michaela Bellušová – 0 hlasov.*

**K bodu 12**

**Správa o kontrolnej činnosti hlavného kontrolóra za 1. polrok 2018 – ŠK Dolný Hričov**

P. Mária Rapánová, hlavný kontrolór obce, predniesla správu o kontrolnej činnosti hlavného kontrolóra obce za 1. polrok 2018 – ŠK Dolný Hričov. Kontrolná činnosť bola zameraná na čerpanie dotácie za 1. polrok 2018. Kontrola dopadla v poriadku.

**Uznesenie č. 101/2018**

*Obecné zastupiteľstvo v Dolnom Hričove*

*berie na vedomie:*

*Správu o kontrolnej činnosti hlavného kontrolóra za 1. polrok 2018 – ŠK Dolný Hričov.*

**K bodu 13**

**Schválenie vypracovania Geometrického plánu na určenie vlastníckych práv k nehnuteľnostiam parc. KN-E č. 412/3, 772/3, parc. KN-C č. 944, 947/3 v k. ú. Dolný Hričov**

K bodu programu vzniesli prítomní poslanci pripomienky – aká bude po vypracovaní geometrického plánu široká cesta, či bude popri ceste vybudovaný chodník, či budú mať ochranné zložky dostatok priestoru pri vjazde na cestu a pri otáčaní a iné. Ing. Peter Zelník, starosta obce, navrhol, aby sa tento bod presunul na najbližšie zasadnutie OZ.

**Presunutie bodu programu - TERMÍN – najbližšie zasadnutie OZ.**

**Uznesenie č. 102/2018**

*Obecné zastupiteľstvo v Dolnom Hričove*

*berie na vedomie:*

*vypracovanie geometrického plánu na určenie vlastníckych práv k nehnuteľnostiam parc. KN – E č. 412/3, 772/3, parc. KN – C č. 944, 947/3 v k. ú. Dolný Hričov.*

**K bodu 14**

**Schválenie vypracovania Geometrického plánu na oddelenie pozemkov parc. KN – C č. 149/1,4,5,6,7 v k. ú. Peklina**

K bodu programu vzniesli prítomní poslanci pripomienky – aká bude po vypracovaní geometrického plánu široká cesta, či bude popri ceste vybudovaný chodník, aký bude prístup na jednotlivé pozemky, či je v geometrickom pláne zapracovaná oddychová zóna a iné. Ing. Peter Zelník, starosta obce, navrhol, aby sa tento bod presunul na najbližšie zasadnutie OZ.

**Presunutie bodu programu - TERMÍN – najbližšie zasadnutie OZ.**

**Uznesenie č. 103/2018**

*Obecné zastupiteľstvo v Dolnom Hričove*

*berie na vedomie:*

*vypracovanie geometrického plánu na oddelenie pozemkov parc. KN – C č. 149/1, 4, 5, 6,7 v k. ú. Peklina.*

**K bodu 15**

**Schválenie Zmluvy o spoločnom financovaní a o vzájomných právach a povinnostiach pri úprave štátnej cesty III/2090 – Severoslovenské vodárne a kanalizácie, a. s.**

**Ing. Peter Zelník, starosta obce, informoval, že zmluva bola poslancom OZ predložená v materiáli na zasadnutie OZ. Informoval, že obec Dolný Hričov požiadala SEVAK, a. s. v zmysle platných pravidiel o zaradenie stavby „Budovanie zaostávajúcej technickej vybavenosti: kanalizácia a vodovod pre ulicu Osloboditeľov Dolný Hričov“ do investičného plánu 2018.**

**K zmluve neboli vznesené z radov poslancov žiadne pozmeňujúce a doplňujúce pripomienky.**

**Uznesenie č. 104/2018**

*Obecné zastupiteľstvo v Dolnom Hričove*

*schvaľuje:*

*uzatvorenie Zmluvy o spoločnom financovaní a o vzájomných právach a povinnostiach pri úprave štátnej cesty III/2090 dotknutej stavbou „Budovanie zaostávajúcej technickej vybavenosti: kanalizácia a vodovod pre ulicu Osloboditeľov Dolný Hričov“ v obci Dolný Hričov medzi zmluvnými stranami Severoslovenské vodárne a kanalizácie, a. s., Obec Dolný Hričov a Žilinský samosprávny kraj.*

|  |  |
| --- | --- |
| Prítomní poslanci (menovite): | 6 poslancov – Štefan Hôrečný, Ján Hrazdíra, Marián Medzihorský, Bibiána Odváhová, Marta Rašovcová, Ing. Jozef Vršanský |
| Ospravedlnení poslanci (menovite): | 3 poslanci – Ing. Michal Ballay, PhD., Pavol Ballay, prof. Dr. Ing. Martin Decký |
| Hlasovali za (menovite): | 6 poslancov – Štefan Hôrečný, Ján Hrazdíra, Marián Medzihorský, Bibiána Odváhová, Marta Rašovcová, Ing. Jozef Vršanský |
| proti (menovite): | 0 poslancov |
| zdržali sa (menovite): | 0 poslancov |

**K bodu 16**

**Schválenie úväzku starostu obce na volebné obdobie 2018 – 2022**

V súlade s § 11 ods. 4 písm. i) zákona SNR č. 369/1990 Zb. o obecnom zriadení je potrebné najneskôr 90 dní pred konaním volieb do orgánov samosprávy obcí určiť rozsah výkonu funkcie starostu obce Dolný Hričov na celé funkčné obdobie. Vzhľadom na rozsah činností, ktoré starosta zabezpečuje za účelom riadneho fungovania obce a kvalitného uspokojovania potrieb jej obyvateľov ako i na skutočnosť, že obec svojou rozlohou a počtom obyvateľov patrí medzi väčšie obce, navrhuje sa, aby OZ určilo rozsah výkonu funkcie starostu obce Dolný Hričov na plný úväzok a to na jeho celé funkčné obdobie vo volebnom období rokov 2018 - 2022.

**Uznesenie č. 105/2018**

*Obecné zastupiteľstvo v Dolnom Hričove*

*schvaľuje:*

*rozsah výkonu funkcie starostu obce Dolný Hričov na plný úväzok na jeho celé funkčné obdobie vo volebnom období rokov 2018 – 2022.*

|  |  |
| --- | --- |
| Prítomní poslanci (menovite): | 6 poslancov – Štefan Hôrečný, Ján Hrazdíra, Marián Medzihorský, Bibiána Odváhová, Marta Rašovcová, Ing. Jozef Vršanský |
| Ospravedlnení poslanci (menovite): | 3 poslanci – Ing. Michal Ballay, PhD., Pavol Ballay, prof. Dr. Ing. Martin Decký |
| Hlasovali za (menovite): | 6 poslancov – Štefan Hôrečný, Ján Hrazdíra, Marián Medzihorský, Bibiána Odváhová, Marta Rašovcová, Ing. Jozef Vršanský |
| proti (menovite): | 0 poslancov |
| zdržali sa (menovite): | 0 poslancov |

**K bodu 17**

**Schválenie počtu poslancov Obecného zastupiteľstva obce Dolný Hričov a volebných obvodov na volebné obdobie 2018 – 2022**

V zmysle § 11 ods. 3 zákona SNR č. 369/1990 Zb. o obecnom zriadení v znení neskorších predpisov sa pre obce s počtom obyvateľov od 1001 do 3000 určuje 7 až 9 poslancov.

V súčasnej dobe má obec Dolný Hričov dva volebné obvody s celkovým počtom 9 poslancov nasledovne: Dolný Hričov – 7 poslancov a Peklina – 2 poslanci.

**Uznesenie č. 106/2018**

*Obecné zastupiteľstvo v Dolnom Hričove*

*určuje:*

na základe § 166 ods. 3 zákona č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov a v súlade s rozhodnutím predsedu Národnej rady Slovenskej republiky o vyhlásení volieb do orgánov samosprávy obcí, ktoré bolo uverejnené v Zbierke zákonov Slovenskej republiky pod č. 203/2018 Z. z. určuje pre voľby poslancov obecných zastupiteľstiev, ktoré budú vykonané dňa 10. novembra 2018 volebné obvody a počet poslancov obecného zastupiteľstva v nich takto:

1./

volebný obvod č. 1 tvoria ulice :

* Bratislavská, Na Šefranicu, Na Imranovec, Dolné Záhumnie, Osloboditeľov, Mládeže, Športová, Májová, Školská, Staničná, Na Plzák, Majora Antona Matúška, Na Štvrte

volebný obvod č. 2 – časť Peklina

2./

volebný obvod č. 1 – počet poslancov: 7

volebný obvod č. 2 – počet poslancov: 2.

**K bodu 18**

**Žiadosť o predaj obecných pozemkov – parc. KN-C č. 1232/31, 1258/5 v k. ú. Dolný Hričov – Ing. Jozef Vršanský**

**Žiadosť o predaj obecných pozemkov bola doručená dňa 03. 07. 2018 na obecný úrad a zaevidovaná pod číslom 1360/2018. Ing. Jozef Vršanský v žiadosti uviedol, že žiada o obec Dolný Hričov o predaj obecných pozemkov v k. ú. Dolný Hričov – parc. KN – C č. 1232/31 o výmere 53 m2, druh pozemku orná pôda a parc. KN – C č. 1258/5 o výmere 15 m2, druh pozemku ostatná plocha. Uvedené pozemky susedia s parc. KN – C č. 1232/30 vo vlastníctve Ing. Jozefa Vršanského, ktorý predmetné pozemky dlhodobo udržiava. K žiadosti bol priložený geometrický plán, situácia širších vzťahov a orientačná fotografia predmetných pozemkov.**

**Ing. Peter Zelník, starosta obce, informoval, že keďže je Ing. Jozef Vršanský poslancom OZ, môže mu byť pozemok vo vlastníctve obce odpredaný 2 formami – vyhlásením verejnej obchodnej súťaže alebo priamym predajom hodným osobitným zreteľom. Musí byť vypracovaný znalecký posudok. Postupuje sa v zmysle zákona SNR č.** 138/1991 Zb. o majetku obcí v znení neskorších predpisov.

**Uznesenie č. 107/2018**

*Obecné zastupiteľstvo v Dolnom Hričove*

*berie na vedomie:*

*žiadosť Ing. Jozefa Vršanského o predaj obecných pozemkov – parc. KN – C č. 1232/31, 1285/5 v k. ú. Dolný Hričov.*

**K bodu 19**

**Žiadosť o zmenu termínu prenájmu Športového areálu v Dolnom Hričove na termín 07. 09. 2018 – 09. 09. 2018 – SiriuS-STAR, o. z.**

**Žiadosť o zmenu termínu prenájmu Športového areálu v Dolnom Hričove bola doručená dňa 11. 07. 2018 na obecný úrad a zaevidovaná pod číslom 1401/2018. SiriuS-STAR, o. z. v žiadosti uviedlo, že žiada o zmenu termínu prenájmu Športového areálu v Dolnom Hričove z pôvodného termínu 24. 08. 2018 – 26. 08. 2018 na nový termín 07. 09. 2018 – 09. 09. 2018. Poslanci OZ a starosta obce skonštatovali, že v uvedený termín je športový areál voľný a preto môže byť predmetná žiadosť schválená.**

**Uznesenie č. 108/2018**

*Obecné zastupiteľstvo v Dolnom Hričove*

*schvaľuje:*

*žiadosť SiriuS-STAR, o. z. o zmenu termínu prenájmu Športového areálu v Dolnom Hričove z pôvodného termínu 24. 08. 2018 – 26. 08. 2018 na nový termín 07. 09. 2018 – 09. 09. 2018.*

|  |  |
| --- | --- |
| Prítomní poslanci (menovite): | 6 poslancov – Štefan Hôrečný, Ján Hrazdíra, Marián Medzihorský, Bibiána Odváhová, Marta Rašovcová, Ing. Jozef Vršanský |
| Ospravedlnení poslanci (menovite): | 3 poslanci – Ing. Michal Ballay, PhD., Pavol Ballay, prof. Dr. Ing. Martin Decký |
| Hlasovali za (menovite): | 6 poslancov – Štefan Hôrečný, Ján Hrazdíra, Marián Medzihorský, Bibiána Odváhová, Marta Rašovcová, Ing. Jozef Vršanský |
| proti (menovite): | 0 poslancov |
| zdržali sa (menovite): | 0 poslancov |

**K bodu 20**

**Informácie starostu obce**

**Ing. Peter Zelník, starosta obce, informoval poslancov obecného zastupiteľstva:**

* **srdečne poďakoval všetkým, ktorí sa podieľali na úspešnom uskutočnení kultúrno – spoločenského podujatia s názvom „Dolnohričovské majstrovstvá vo varení fazuľovice“ – 3. ročník,**
* **kolaudácia bytového domu 6 b. j. na ul. Školská,**
* **poďakoval Ing. Jozefovi Vršanskému za prítomnosť pri riešení situácie na ul. Staničná – rodinný dom rodiny Dobroňovej,**
* **Dom služieb – DOMINO – obec už vlastní aj časť pozemku, ktorý bol odkúpený od p. Evy Kicošovej,**
* **Žilinský samosprávny kraj schválil žiadosť o poskytnutie dotácie z rozpočtu ŽSK v programe výzvy „Regionálny rozvoj“, podprogram výzvy „Verejný priestor a verejná infraštruktúra“, názov podporovanej činnosti – výstavba miestnej infraštruktúry malých rozmerov – chodník na cintoríne v obci Dolný Hričov a v miestnej časti Peklina – výška pridelenej dotácie – 2 017,00 €,**
* **Žilinský samosprávny kraj schválil žiadosť o poskytnutie dotácie z rozpočtu ŽSK v programe výzvy „AKTÍVNY ČLOVEK = AKTÍVNA SPOLOČNOSŤ“, podprogram výzvy „Ochrana, prevencia a podpora zdravia obyvateľstva, voľnočasové aktivity, šport“, názov podporovanej činnosti – „Nočná hasičská súťaž o putovný pohár starostu obce“ – výška pridelenej dotácie – 956,80 €,**
* **doplnenie verejného osvetlenia na ul. Mládeže smerom k p. Moravčíkovi a k p. Kocmánkovi – ukončené,**
* **rekonštrukcia komunikácie od Motelu Borinu smerom na obce Ovčiarsko, Bitarová, Hôrky,**
* **výmena plastových okien a dverí na zdravotnom stredisku a na budove ZŠ 1. – 4. ročník.**

**K bodu 21**

**Informácie zástupcu starostu, hlavného kontrolóra, poslancov a predsedov komisií**

* **P. Bibiána Odváhová sa poďakovala za výmenu plastových okien na budove ZŠ 1. – 4. ročník a za vypracovanie cenovej ponuky na úpravu fasády na budove.**
* **P. Marta Rašovcová sa poďakovala všetkým, ktorí sa spolupodieľali na kultúrno – spoločenskom podujatí s názvom „Dolnohričovské majstrovstvá vo varení fazuľovice“ – 3. ročník, bolo krásne počasie.**
* **P. Marián Medzihorský sa informoval na pravidelné kosenie pozemku parc. KN – E č. 370/1. Starosta obce reagoval, že pozemok sa kosí, momentálne na ňom navozená zemina, ktorou sa pozemok vyrovná, časť sa použije na vyrovnanie iných pozemkov v obci a po uskutočnení podujatia „Bačovské pastorále“ sa pozemok upraví. V novom územnom pláne obce je toto miesto definované ako oddychová zóna. Bude tu vybudované detské ihrisko. Ďalej sa informoval, či sa bude vypracovávať hluková štúdia a v akej sume. Starosta obce reagoval, že sa už spracováva za sumu 4 800,00 €. Taktiež sa poďakoval sa úspešné podujatie s názvom „Dolnohričovské majstrovstvá vo varení fazuľovice“ – 3. ročník, ktoré sa konalo 21. 07. 2018. Tiež je spokojný, že sa do školskej jedálne zakúpila umývačka riadu.**
* **P. Štefan Hôrečný informoval, že na zasadnutí Komisie pre sociálne, zdravotné a bytové otázky bola preberaná aj nová Zmluva o nájme bytu, ktorú pripravuje obec v spolupráci s JUDr. Petrom Vachanom. Poznamenal, že každý poslanec môže predniesť svoj návrh, čo sa má v zmluve upraviť. Ďalej sa informoval, či sa rieši cesta na „Lazy“. Starosta obce reagoval, že v novom územnom pláne obce sa cesta rieši ako prístupová. Taktiež si myslí, že podujatie dňa 21. 07. 2018 bolo úspešné. Myslí si, že na zasadnutí obecného zastupiteľstva sa majú riešiť dôležité záležitosti, aktuálne, trefné.**

**K bodu 22**

**Diskusia**

V diskusii sa vyjadrili prítomní obyvatelia obce.

Mgr. Andrea Škutová sa poďakovala za pridelenie 3 – izbového bytu. Má dve deti opačného pohlavia, väčší byt jej zlepší situáciu. Vyjadrila sa k návrhu VZN obce Dolný Hričov o miestnom poplatku za rozvoj. Na zasadnutí obecného zastupiteľstva, ktoré sa konalo v roku 2016 bola prítomná a upozornila, že už vtedy bolo obyvateľmi obce navrhnuté, aby miestny poplatok za rozvoj platili podnikatelia a nie obyvatelia, ktorí majú záujem v obci postaviť rodinné domy. Ďalej sa informovala, či sa nedá do pripravovanej zmluvy o nájme bytu zakomponovať, že ak je byt neobývaný a nevyužíva sa, byt bude odobraný. Starosta obce reagoval, súhlasí s návrhom, byt by mal slúžiť. Sú to predsa sociálne byty.

P. Ľudmila Randíková sa opätovne informovala na majetkové vysporiadanie ul. Športová. Starosta obce reagoval, že ešte nedostal potrebné podklady – pre zriadenie vecného bremena.

P. Daniela Ďuriníková upozornila, že pri budovaní inžinierskych sietí sa nedáva cesta do pôvodného stavu. Starosta obce reagoval, že tí, ktorí cestu nedali zatiaľ do pôvodného stavu, budú na jej nápravu upozornení.

P. Renáta Kováčiková sa informovala, kedy bude uzatvorená zmluva k umiestneniu detského ihriska v Športovom areáli v Dolnom Hričove pri Pohostinstve Vrtuľa. Starosta obce reagoval, že zmluva bude uzatvorená do 10. 08. 2018. Požiadala o kúpu novej šmýkačky, ktorá bola poškodená počas podujatia „Poľovnícke slávnosti“. Starosta obce reagoval, že obec šmýkačku zakúpi.

P. Zuzana Sobolová informovala, že sa telefonicky informovala na čistenie fasád rodinných domov na ul. Osloboditeľov, ktoré sa má uskutočniť v priebehu roka 2019. Ďalej upozornila, že Železnice SR si nekosia svoje pozemky na území obce. Starosta obce reagoval, že im bude zaslané upozornenie. Informovala sa, aké má obec plány s budovou Domu služieb. Starosta obce reagoval, že budova Domu služieb je navrhovaná ako obecný úrad.

P. Marián Medzihorský sa informoval na činnosť Združenie Hričovského hradu v kultúrnom dome.

Navrhol, aby na pozemku, kde sa ide budovať detské ihrisko, bolo vybudované aj dopravné ihrisko.

P. Bibiána Odváhová reagoval, že správanie sa v rôznych dopravných situáciách, rozpoznávanie dopravných značiek mávajú žiaci základnej školy aj v rámci vyučovania.

**Uznesenie č. 109/2018**

*Obecné zastupiteľstvo v Dolnom Hričove*

*berie na vedomie:*

*diskusné príspevky obyvateľov obce.*

**K bodu 23**

**Rekapitulácia prijatých uznesení**

Zapisovateľka Ing. Simona Smolková prečítala prijaté uznesenia č. 88 - 108/2018 z verejného zasadnutia obecného zastupiteľstva konaného dňa 25. 07. 2018.

**K bodu 24**

**Záver**

Ing. Peter Zelník, starosta obce, sa na záver rokovania obecného zastupiteľstva poďakoval prítomným za účasť a ukončil zasadnutie obecného zastupiteľstva.

Zapisovateľka: Ing. Simona Smolková ...................................................

Overovatelia: Ján Hrazdíra ...................................................

Bibiána Odváhová ...................................................

Ing. Peter Zelník

starosta obce

V Dolnom Hričove dňa 25. 07. 2018